open-index/open-wikipedia-markdown huggingface dataset:
Vengeance of Fu Manchu

**Vengeance of Fu Manchu** (; ) on vuonna 1967 julkaistu Jeremy Summersin ohjaama brittiläis-saksalainen rikos-/toimintaelokuva, jonka pääosissa ovat Christopher Lee Fu Manchuna, Douglas Wilmer Nayland Smithinä ja Tsai Chin Lin Tangina. *Vengeance of Fu Manchu* on kolmas elokuva viiden *Fu Manchu* -elokuvasarjassa.

Elokuvan käsikirjoitti ja tuotti Harry Alan Towers. *Vengeance of Fu Manchu* pohjautuu Sax Rohmerin hahmoihin. *Vengeance of Fu Manchu* kuvattiin Brayssa, Irlannissa ja Hongkongissa. *Vengeance of Fu Manchu* sai ensi-iltansa Länsi-Saksassa 25. toukokuuta vuonna 1967 ja Yhdysvalloissa tammikuussa vuonna 1968. Elokuva on julkaistu videolle ja DVD:lle.

## Näyttelijät

## Lähteet

## Aiheesta muualla
* 
* 
*
André Nelis

**André Nelis** (29. lokakuuta 1935 Borgerhout – 9. joulukuuta 2012 Antwerpen) oli belgialainen kilpapurjehtija ja olympiamitalisti.

Nelis osallistui kolmasti kesäolympialaisiin Finnjollassa: Melbournessa 1956 hän saavutti hopeaa ja Roomassa 1960 pronssia. Tokiossa 1964 hän sijoittui kymmenenneksi.

Nelis kuoli Antwerpenissä 9. joulukuuta 2012, 77-vuotiaana. Hän sairasti syöpää.

## Lähteet
* André Nelis Bio, Stats and Results  Olympics at Sports-Reference.com 

### Viitteet
Mihail Tsarjov

**Mihail Ivanovitš Tsarjov** (, 1. joulukuuta 1903 Tver – 10. marraskuuta 1987 Moskova) oli neuvostoliittolainen näyttelijä, teatteriohjaaja ja pedagogi.

Mihail Tsarjov opiskeli Juri Jurjevin johdolla Pietarin venäläisessä draamakoulussa vuosina 1919–1921 ja näytteli vuodesta 1920 lähtien Pietarin suuressa draamateatterissa. Myöhemmin hän työskenteli Pietarin eri teattereissa, Moskovan komediateatterissa, Mahatškalassa, Kazanissa ja Simferopolissa. Vuonna 1933 Tsarjov siirtyi Moskovaan Vsevolod Meyerholdin teatteriin, jossa hän tuli tunnetuksi ''Kamelianaisen'' Armand Duvallina. Meyerholdin teatterin lakkauttamisen jälkeen Tsarjovin näyttelijänura jatkui Malyi-teatterissa. Vuonna 1950 hänestä tuli Malyi-teatterin johtaja ja vuonna 1985 sen taiteellinen johtaja. Tsarjov näytteli myös elokuvissa, esiintyi lausujana, opetti Mihail Štšepkinille nimetyssä teatterikoulussa (vuodesta 1962 professorina) ja johti Venäjän teatteriyhdistystä vuosina 1964–1987.

Tsarjov sai Stalin-palkinnon vuonna 1947 ja Neuvostoliiton valtionpalkinnon vuonna 1969. Vuonna 1949 hänelle myönnettiin Neuvostoliiton kansantaiteilijan ja vuonna 1973 sosialistisen työn sankarin arvonimet.

## Lähteet
Stone Alone

**Stone Alone** on brittimuusikko Bill Wymanin huhtikuussa 1976 julkaistu studioalbumi. The Rolling Stones -yhtyeen silloisen basistin järjestyksessään toisella soololevyllä kuuluu erityisesti diskomusiikin vaikutus. ”Soul Satisfying” edustaa puolestaan reggaeta ja ”What’s the Point” country rockia. Pääpaino on kuitenkin blues-tyylisessä rock and rollissa. 

Levy ilmestyi vain viikkoja ennen Rolling Stonesin *[[Black and Blue]]* -albumia. *Stone Alone* ylsi Yhdysvaltain Billboard 200 -listan sijalle 166, mutta ei sijoittunut Britanniassa. Albumi sai kuitenkin osakseen hyviä arvosteluja. Kappaleet ”If You Wanna Be Happy” ja ”Apache Woman” julkaistiin singleinä.

Van Morrison soittaa saksofonia kappaleessa ”A Quarter to Three”. Levyllä vierailevat myös Joe Walsh, Dr. John, Ron Wood, Al Kooper, Nicky Hopkins ja Jim Keltner.

## Kappaleet

*Kaikki kappaleet kirjoittanut Bill Wyman, ellei toisin mainita.

**A-puoli**
#
#
#
#
#
#
**B-puoli**
#
#
#
#
#
#

*

## Lähteet
Godfrey Chitalu

**Godfrey Chitalu** (22. lokakuuta 1947 Luanshya, Sambia – 27. huhtikuuta 1993 Atlantin valtameri) oli sambialainen jalkapalloilija.

## Ura
Chitalu edusti urallaan Kitwe United F.C.tä ja Kabwe Warriors F.C.:ta. Chitalun kerrotaan tehneen yhden kalenterivuoden aikana 107 maalia, mikä olisi kaikkien aikojen ennätys ja veisi ennätyksen Lionel Messiltä (91 maalia). Maajoukkueessa Chitalu pelasi 108 ottelua ja teki niissä 79 maalia. Määrä on eniten Sambian maajoukkueen historiassa.

## Yksityiselämä
Chitalu oli naimisissa Christine Chibalen kanssa.

## Kuolema
Chitalu kuoli lento-onnettomuudessa, kun hän oli matkalla valmentamansa Sambian maajoukkueen kanssa MM-karsintaotteluun Senegalia vastaan. Kaikki koneessa olleet kuolivat.

## Lähteet
Ray Rice

**Raymell Maurice "Ray" Rice** (s. 22. tammikuuta 1987, New Rochelle, New York) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Hän edusti koko kuusi kautta kestäneen ammattilaisuransa NFL-liigan Baltimore Ravensia. Rice valittiin urallaan kolmesti NFL:n tähdistöotteluun Pro Bowliin. Hän voitti Ravensissa Super Bowlin vuonna 2013.

Rice vakiinnutti paikkansa Ravensin aloittavana keskushyökkääjänä tulokaskautensa jälkeen. Rice oli NFL-liigan parhaimmistoa lyhyen aikaa. Syksyllä 2014 Ravens irtisanoi Ricen sopimuksen, sillä hän oli pahoinpidellyt tyttöystävänsä. Rice ei pelannut NFL-liigassa tämän jälkeen.

## Lähteet
Nokia N85

**Nokia N85** on Nokian valmistama älypuhelin. Laite toimii sekä GSM- että 3G-verkoissa. Laitteessa on 5 megapikselin pääkamera, jossa on LED-salama.

## Ominaisuudet
*ennakoiva tekstinsyöttö
*äänikomennot
*TV-ulostulo
*väri: kupari, musta

## Lähteet
* Nokia N85 - GSMArena

## Aiheesta muualla
* Käyttöohjeet 
* Nokia N85 - Tuki
Vallan piiri

**Vallan piiri** () on vuonna 2004 ensi-iltansa saanut Olivier Marchalin ohjaama elokuva, jonka pääosia esittävät Daniel Auteuil ja Gérard Depardieu. Se perustuu Marchalin omaan tarinaan ja omiin kokemuksiin poliisina. Kaksi pariisilaispoliisia taistelevat päällikön paikasta samalla kun selvittävät samaa rikostapausta.

## Lähteet
Maria Full of Grace

**Maria Full of Grace** () on vuonna 2004 ensi-iltansa saanut Joshua Marstonin käsikirjoittama ja ohjaama kolumbialais-yhdysvaltalainen draamaelokuva. Se kertoo köyhästä 17-vuotias kolumbialaistytöstä, joka houkutellaan huumekuriiriksi.

Pääosan esittäjä Catalina Sandino Moreno palkittiin parhaana naisnäyttelijänä Berliinin elokuvajuhlilla ja oli ehdolla myös parhaan naispääosan Oscar-palkintoon.

## Näyttelijät

Lähde: 

## Lähteet
Identity

**Identity** (*Identity*) on vuonna 2003 ensi-iltansa saanut James Mangoldin ohjaama yhdysvaltalainen kauhuelokuva. Sen pääosaa esittävät John Cusack ja Ray Liotta.

## Rooleissa

## Lähteet

## Aiheesta muualla
* ''Identityn'' arvostelu Film-O-Holic.com-sivustolla 
* ''Identityn'' arvostelu Filmgoer-sivustolla 
* ''Identityn'' arvostelu Helsingin Sanomissa (tilaajille)
* ''Identityn'' arvostelu MTV:n sivustolla
Music for a Big Night Out

**Music for a Big Night Out** on saksalaisen yhtyeen Scooterin kuudestoista studioalbumi, joka julkaistiin 2. marraskuuta 2012.

## Kappaleet
# 
# 
# 
# 
# 
# 
# 
# 
# 
# 
# 
# 

### iTunes bonuskappaleet
# 
# 
# 
# 
**Limited edition** Box

CD 1

Ja rajoitettu erä sisältää erikoist-paidan, jota ei myydä tavallisissa liikkeissä.

### Taustatietoa
Levyltä on julkaistu tähän mennessä kaksi singleä *4 A.M.* ja *Army Of Hardcore*.

## Singlet

* **4 AM (**Web) 07.09.2012

1. Radio edit (3:17)

2. Club Extended (5:31)

* **4 AM (**UK Web) 20.01.2013

1. Radio edit (3:17)

2. Club mix (5:31)

3. Picco edit (3:59)

4. Picco remix (5:29)

5. Clubstar Remix (3:25)

* **Army of Hardcore** 02.11.2012

1. Radio edit (2:57)

2. Club Extended (6:05)

## Lähteet
# www.scootertechno.com
Per Fjellström

**Per Fjellström** (2. maaliskuuta 1697 – 30. kesäkuuta 1764) oli ruotsalainen pappi. Hän toimi vuodesta 1719 opettajana Lyckelsen saamelaiskoulussa ja oli siellä kirkkoherrana vuodesta 1739. Hän julkaisi 1738 saamen kielen kieliopin ja sanakirjan *Dictionarium sueco-lapponicum* ja seuraavina vuosina lisäksi saamenkielistä hengellistä kirjallisuutta ja Uuden testamentin käännöksen saamen kielelle. Hän loi eteläsaamen kirjakielen perustan.

## Lähteet
Vaahteraliigan kausi 1982

**Vaahteraliigan kausi 1982** oli Vaahteraliigan historian kolmas kausi. Joukkueiden määrä oli kasvanut huomattavasti ja liiga jaettiin kolmeen lohkoon. Lohkoissa joukkueet kohtasivat kerran toisensa, minkä jälkeen lohkojen kaksi parasta etenivät ylempään jatkosarjaan ja loput alempaan jatkosarjaan. Ylemmän jatkosarjan neljä parasta etenivät pudotuspeleihin.

Helsinki Roosters voitti Suomen mestaruuden lyömällä hallitsevan mestarin ja paikallisvastustaja Munkan liigan finaalissa.

## Runkosarja

;Lohko 1

;Lohko 2

;Lohko 3

### Ylempi jatkosarja

### Alempi jatkosarja

## Pudotuspelit

## Lähteet
Sidottu

**Sidottu** (*The Jacket*) on vuonna 2005 ensi-iltansa saanut John Mayburyn ohjaama elokuva. Se on psykologinen jännityselokuva, joka perustuu osin Jack Londonin romaaniin *Tähtivaeltaja*.

## Juoni
Persianlahden sodassa Jack Starks saa osuman päähänsä ja menettää muistinsa. Palattuaan kotiin Vermontiin hänet löydetään tajuttomana pistooli kädessä, kuollut poliisi vierellään. Hänet tuomitaan tapauksesta, mutta suljetaan mielisairaalaan. Siellä tohtori Thomas Becker päättää kokeilla Starksiin uutta hoitomenetelmää. Hän sitoo tämän pakkopaitaan ja sulkee ruumishuoneen lokeroon. Vahvasti huumattu Starks oppii nopeasti pelottavan ja samaan aikaan kiehtovan taidon: hän pystyy matkustamaan ajassa eteenpäin ja taaksepäin.

## Rooleissa

## Lähteet
Kurt Thomas (koripalloilija)

**Kurt Vincent Thomas** (s. 4. lokakuuta 1972 Dallas, Texas) on yhdysvaltalainen aktiiviuransa lopettanut koripalloilija. Sisemmän laitahyökkääjän ja sentterin paikkoja pelannut Thomas edusti kaudella 2012-13 New York Knicksiä. Hän oli viimeisellä pelikaudellaan NBA-liigan vanhin pelaaja.

### Ura
Texasin kristillisessä yliopistossa ennen ammattilaisuraansa pelannut Thomas voitti yliopistosarjojen I-divisioonan piste- ja levypallotilastot kaudella 1994-95. Samaan on Thomasin lisäksi pystynyt vain Hank Gathers ja Xavier McDaniel.

Thomasin varasi NBA-liigaan Miami Heat kesällä  kymmenennellä varausvuorolla. Miami Heatin ja New York Knicksin lisäksi Thomas ehti 20 kauden aikana pelata Dallas Mavericksin, Phoenix Sunsin, Seattle Supersonicsin, San Antonio Spursin, Milwaukee Bucksin, Chicago Bullsin ja Portland Trail Blazersin riveissä.

## Lähteet
Bill Wyman (albumi)

**Bill Wyman** on brittimuusikko Bill Wymanin maaliskuussa 1982 julkaistu kolmas studioalbumi. Levyllä on vaikutteita uuden aallon musiikista sekä synthpopista. Sille sisältyvät hittisinglet ”(Si, si) Je suis un rock star” ja ”A New Fashion”. Albumilla vierailevat muun muassa Brian Setzer ja Chris Rea. Wymanin poika Stephen soittaa levyllä syntetisaattoria.

Albumi nousi Britanniassa listan sijalle 55. Se säilyi listalla kaikkiaan kuusi viikkoa.

Vuonna 2006 albumista julkaistiin CD-versio, jolle sisältyi neljä bonuskappaletta.

## Kappaleet
*Kaikki kappaleet kirjoittanut Bill Wyman, ellei toisin mainita.

#
#
#
#
#
#
#
#
#
#

### Vuoden 2006 CD-version bonuskappaleet

#
#
# 
# 

## Lähteet
Koripallon naisten SM-sarjakausi 1988–1989

**Koripallon naisten SM-sarjakaudella 1988–1989** Forssan Alku voitti seuran historian ensimmäisen Suomen mestaruuden. Hopeaa voitti Kotkan Työväen Palloilijat ja pronssia Sampo Basket Lahdesta. Forssan Alku voitti loppuottelusarjan puhtaasti voitoin 3-0.

Runkosarja pelattiin kahdeksan joukkueen kaksinkertaisena sarjana, jonka kuusi parasta selvisivät kevään jatkosarjaan. Jatkoon selvinneet joukkueet pelasivat keskenään kaksinkertaisen sarjan. Jatkosarjan neljä parasta selviytyivät pudotuspeleihin.

Välierissä kohtasivat jatkosarjan voittaja Sampo Basket ja sarjan neljäs Forssan Alku sekä sarjan sijoille 2 ja 3 sijoittuneet Karhun Pojat ja Kotkan Työväen Palloilijat. Sekä välierät että loppuottelut pelattiin paras viidestä -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan.
## Runkosarja

### Jatkosarja

## Pudotuspelit

## Lähteet
*Basket.fi - tulos- & tilastoarkisto
Alois Hitler (nuorempi)

**Alois Hitler nuorempi** (alkuperäinen nimi *Alois Matzelsberger*, käytti vuodesta 1945 nimeä *Hiller*), 13. tammikuuta 1882 Wien – 20. huhtikuuta 1956 Hampuri) oli Saksan johtajan Adolf Hitlerin velipuoli. Alois Hitler nuorempi oli Adolf Hitleriä seitsemän vuotta vanhempi. Heillä oli yhteinen isä Alois Hitler, mutta eri äidit. 

## Elämä
Alois nuorempi syntyi Itävalta-Unkarissa Wienin kaupungissa 13. tammikuuta 1882. Hänen vanhempansa olivat Alois Hitler (1837–1903) ja Franziska "Fanni" Matzelsberger (1861–1884). Alois nuoremman äiti kuoli hänen ollessaan 2,5-vuotias, ja hän muutti tämän jälkeen isänsä kanssa Saksaan. Isä avioitui Klara Pölzlin kanssa, ja heidän liittonsa kesti Alois vanhemman 1903 tapahtuneeseen kuolemaan asti. Tästä avioliitosta perheeseen syntyi 20. huhtikuuta 1889 Adolf Hitler.

Alois nuorempi avioitui 1910 irlantilaisen Bridget Dowlingin kanssa. Pariskunta asui Liverpoolissa, ja heille syntyi vuonna 1911 poika William Patrick Hitler. Heidän vanha kotitalonsa tuhoutui Saksan ilmahyökkäyksessä 1942 saksalaisten pommittaessa Britanniaa. 

Alois nuorempi jätti 1914 vaimonsa ja poikansa Britanniaan ja muutti takaisin Saksaan. Hän meni uusiin naimisiin 1916 Hedwig Heidemanin kanssa. Heille syntyi vuonna 1920 poika Heinz Hitler, joka kuoli 1942 Neuvostoliitossa ollessaan sotavankeudessa.

Alois Hitler nuorempi kuoli Hampurissa 1956.

## Katso myös
* Adolf Hitlerin suku
Aleksandr Tsfasman

**Aleksandr Naumovitš Tsfasman** (, 14. joulukuuta 1906 Aleksandrovsk – 20. helmikuuta 1971 Moskova) oli neuvostoliittolainen jazzmuusikko ja säveltäjä.

Aleksandr Tsfasman valmistui vuonna Nižni Novgorodin musiikkiopistosta vuonna 1923 ja Moskovan konservatorion pianoluokalta vuonna 1930. Hän työskenteli pianistina ja soitti lyömäsoittimia sinfoniaorkesterissa. Vuonna 1926 Tsfasman perusti Neuvostoliiton ensimmäisen jazzyhtyeen AMA-džazin, joka teki myös maan ensimmäisen jazzlevyn. Vähitellen orkesterin kokoonpano laajeni ja 1930-luvun lopulla se teki useita swinglevytyksiä. Tsfasmanin säveltämiä menestyskappaleita olivat muun muassa *Zvuki džaza* (”Jazzin sävelet”) ja *Neudatšnoje svidanije* (”Epäonnistunut tapaaminen”).

Vuosina 1939–1946 Tsfasman johti Neuvostoliiton radion jazzorkesteria. Sen lakkauttamisen jälkeen hän työskenteli pianistina sekä sävelsi musiikkia näytelmiin ja elokuviin.

## Lähteet
Now That’s What I Call Music! 82

__NOTOC__
**Now That’s What I Call Music! 82** tai **Now! 82** on tuplalevyllä varustettu kokoelma-albumi, joka julkaistiin Isossa-Britanniassa 23. heinäkuuta 2012. Se on 82. albumi Now!-albumisarjasta ja se on saatavilla CD:nä sekä ladattavana.

*Now! 82* sisältää kaksitoista kappaletta, jotka ovat päässeet ensimmäiselle sijalle Britannian singlelistalla ja ne ovat: "We Are Young", "Call Me Maybe", "Payphone", "Feel the Love", "R.I.P.", "Part of Me", "This Is Love", "Call My Name", "Hot Right Now", "Young", "Turn Up the Music" ja "Sing".

## Kappaleet

### CD 1
#Fun feat. Monáe: 
#Carly Rae Jepsen: 
#Maroon 5 feat. Wiz Khalifa: 
#Flo Rida: 
#Coldplay & Rihanna: 
#Rudimental feat. John Newman: 
#Nicki Minaj: 
#Rihanna: 
#Rita Ora feat. Tinie Tempah: 
#Conor Maynard: 
#Justin Bieber: 
#Ed Sheeran: 
#D’banj: 
#Stooshe: 
#Katy Perry: 
#Marina & the Diamonds: 
#Paloma Faith: 
#Train: 
#Cover Drive: 
#Jason Mraz: 
#Alex Clare: 
#Emeli Sandé: 

Kokonaispituus: 1:19:29

### CD 2
#will.i.am feat. Eva Simons: 
#Cheryl: 
#DJ Fresh feat. Rita Ora: 
#Tulisa: 
#David Guetta feat. Nicki Minaj: 
#Calvin Harris feat. Ne-Yo: 
#Usher: 
#Jessie J feat. David Guetta: 
#Chris Brown: 
#The Wanted: 
#The Saturdays: 
#Loreen: 
#Swedish House Mafia: 
#Azealia Banks feat. Lazy Jay: 
#Plan B: 
#B.o.B: 
#Sway: 
#Taio Cruz: 
#Labrinth: 
#Scissor Sisters: 
#Lawson: 
#Gary Barlow & The Commonwealth Band: 

Kokonaispituus: 1:17:51

## Listat

## Lähteet
Koripallon naisten SM-sarjakausi 1987–1988

**Koripallon naisten SM-sarjakaudella 1987–1988** Sampo Basket voitti kolmantena seurana naisten SM-sarjan historiassa kahdeksannen Suomen mestaruutensa. Ennen Sampoa kahdeksaan mestaruuteen olivat yltäneet Tampereen Pyrintö kaksi kautta aikaisemmin, sekä Nokian Urheilijat 1981. Hopeaa voitti Pussihukat Vantaalta ja pronssia Karhun Pojat Helsingistä. Sampo Basket voitti loppuottelusarjan puhtaasti voitoin 3-0.

Runkosarja pelattiin kymmenen joukkueen kaksinkertaisena sarjana, jonka kuusi parasta selvisivät ylempään jatkosarjaan ja loput neljä alempaan. Myös jatkosarjat pelattiin kaksinkertaisina sarjoina. Ylemmän jatkosarjan neljä parasta selvisivät pudotuspeleihin. Alemman jatkosarjan voittaja piti sarjapaikkansa, mutta kolme viimeistä putosivat I-divisioonaan.

Välierissä kohtasivat jatkosarjan voittaja Sampo Basket ja sarjan neljäs Turun Riento sekä sarjan sijoille 2 ja 3 sijoittuneet Pussihukat ja Karhun Pojat. Välierät pelattiin paras kolmesta ja loppuottelut paras viidestä -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan.

SM-sarjasta putosivat Lappeenrannan NMKY, Raholan Pyrkivä Tampereelta ja Tapiolan Honka Espoosta. Kun sarjaan nousi ainoastaan nokialainen Kankaantaan Kisa, pelattiin seuraava kausi kahdeksalla joukkueella.
## Runkosarja

### Ylempi jatkosarja

### Alempi jatkosarja

## Pudotuspelit

## Lähteet
*Basket.fi - tulos- & tilastoarkisto
Stuff (albumi)

**Stuff** on brittimuusikko Bill Wymanin neljäs studioalbumi, joka ilmestyi vuonna 1992. Se julkaistiin alun perin ainoastaan Japanissa ja Argentiinassa. Britanniassa albumi ilmestyi vasta vuonna 2000. Levyllä on muun muassa Ray Daviesin kirjoittama kappale ”This Strange Effect”.

## Kappaleet

*Kaikki kappaleet kirjoittanut Bill Wyman, ellei toisin mainita.

#
#
#
#
#
#
#
#
#
#

### Vuoden 2007 CD-painoksen bonuskappaleet

#
#

## Lähteet
Italian parlamenttivaalit 2013

**Italian parlamenttivaalit 2013** järjestettiin 24. ja 25. helmikuuta 2013. Ennenaikaiset parlamenttivaalit järjestettiin, koska pääministeri Mario Monti ilmoitti odotetusti eroavansa virastaan budjettiäänestyksen jälkeen joulukuussa 2012. Montin annettua eroilmoituksen 21. joulukuuta presidentti Giorgio Napolitano ilmoitti parlamentin hajottamisesta seuraavana päivänä neuvoteltuaan sitä ennen puoluejohtajien kanssa. Entinen pääministeri Silvio Berlusconi ilmoitti asettuvansa ehdolle ja pyrkivänsä uudelleen valtaan.

Silvio Berlusconin johtama oikeistokoalitio sai lopullisten tulosten mukaan eniten paikkoja parlamentin ylähuoneeseen eli senaattiin. Oikeistokoalitio sai senaatissa 116 paikkaa, Pier Luigi Bersanin johtama vasemmistolainen vaaliliitto 113. Beppe Grillon johtama Viiden tähden liike sai 54 paikkaa, ja pääministeri Mario Montin keskusta 18 paikkaa. Edustajainhuoneessa eli alahuoneessa Bersanin vasemmistokoalitio sai  enemmistön. Vasemmisto sai 340 paikkaa, oikeisto 124, Grillo 108 ja Monti 45 paikkaa. Italian vaalilain mukaan alahuoneessa eniten äänien ääniä saaneen puolueen edustajamäärä nousee 340:een mikäli se jäisi vaalituloksen perusteella sen alle.

## Lähteet

## Aiheesta muualla
Eläköön, Jaska Jokunen!

**Eläköön, Jaska Jokunen!** () on vuonna 1969 valmistunut yhdysvaltalainen animaatioelokuva, joka perustuu Charles M. Schulzin luomaan *[[Tenavat]]*-sarjakuvaan. Kyseessä oli ensimmäinen *Tenavista* tehty pitkä elokuva. Aiempien lyhyiden televisiospesiaalien tavoin Schulz käsikirjoitti tarinan itse, Lee Mendelson toimi tuottajana ja ohjauksesta vastasi Bill Meléndez. Tuotantoyhtiönä oli CBS-televisioverkon omistama Cinema Center Films.

Tarinassa ikuisten vastoinkäymisten masentama Jaska Jokunen päättää osallistua koulun tavauskilpailuun ja kaikkien yllätykseksi menestyy, mistä kuitenkin seuraa uusia velvollisuuksia.

*Eläköön, Jaska Jokunen!* sai Oscar-ehdokkuuden parhaasta alkuperäisestä musikaalisävellyksestä. Jazz-säveltäjä Vince Guaraldi sävelsi tähän elokuvaan vain osan musiikista, pääosin vain uusia sovituksia jo aiemmissa *Tenavat*-animaatioissa kuulluista kappaleista. Rod McKuen sävelsi ja sanoitti elokuvaan kolme laulua (”A Boy Named Charlie Brown”, ”Failure Face” ja ”Champion Charlie Brown”), joista hän myös esitti itse elokuvan alussa ja lopussa kuultavan nimikkolaulun ”A Boy Named Charlie Brown”. John Scott Trotter sävelsi laulun ”I Before E Except After C”. Suuri osa elokuvan musiikista on Trotterin tekemiä orkesterisovituksia Guaraldin sävellyksistä ja McKuenin laulujen melodioista.

Tässä elokuvassa Peter Robbins ääninäytteli viimeisen kerran Jaska Jokusta. Useat elokuvan kohtaukset sisältävät visuaalisia kokeiluja, joita ei käytetty muissa *Tenavat*-animaatioissa; esimerkiksi kohtaus, jossa Amadeus soittaa lelupianollaan Beethovenin pianosonaattia nro 8, muistuttaa tyyliltään Disneyn *[[Fantasia (elokuva)|Fantasiaa]]*. Elokuvan videojulkaisuissa ja televisioesityksissä käytettiin 2000-luvulle asti lyhennettyä versiota, josta oli leikattu pois noin kuusi minuuttia. Alkuperäinen versio julkaistiin DVD:llä vuonna 2006.

Elokuvaan perustuva samanniminen kuvakirja julkaistiin suomeksi vuonna 1970 (*Tenavat*-pokkarisarjassa nro 8).

## Ääninäyttelijät

## Aiheesta muualla
* 
*Lee Pfeiffer: A Boy Named Charlie Brown  *Encyclopædia Britannica Online Academic Edition*
Karim Rekik

**Karim Rekik** (s. 2. joulukuuta 1994 Haag, Etelä-Hollannin provinssi, Alankomaat) on alankomaalainen jalkapallopuolustaja, joka pelaa Saksan Bundesliigan Hertha Berlinissä. Hän voi pelata sekä laita- että keskuspuolustajana. Rekik on vasenjalkainen.

## Tausta
Rekik on tunisialaista syntyperää. Hänen isänsä syntyi Tunisiassa ja äiti Alankomaissa, jossa hän parhaillaan toimii ala-asteen kouluavustajana.

## Seurajoukkueura

Rekik siirtyi englantilaiseen Manchester Cityyn kesällä 2011 alankomaalaisesta Feyenoordista ja teki debyyttinsä miesten edustusjoukkueessa Dublin Super Cupissa harjoituskaudella. Varsinaisella liigakaudella hän debytoi edustusjoukkueessa 21. syyskuuta 2011 Englannin liigacupin kolmannen kierroksen ottelussa Birmingham Cityä vastaan tullessaan vaihdosta kentälle Wayne Bridgen tilalle.

22. maaliskuuta 2012 Rekik ja Luca Scapuzzi siirtyivät Portsmouthiin kuukauden mittaisella lainasopimuksella. Hän debytoi edustusjoukkueessa Englannin mestaruussarjassa 27. maaliskuuta kotona Hull Cityä vastaan tehden samalla ensiesiintymisen ammattilaistasolla. Rekik vakiinnutti paikkansa joukkueen avauskokoonpanossa ja auttoi Portsmouthin säilymään mestaruussarjassa.

Rekik pelasi Manchester Cityssä ainoan valioliigaottelunsa joulukuussa 2012. Helmi-toukokuussa 2013 hän pelasi lainalla mestaruussarjajoukkue Blackburn Roversissa. Kaudet 2013–2015 hän oli lainalla Alankomaiden Eredivisiessa PSV Eindhovenin joukkueessa. Keäsllä 2015 hän siirtyi ranskalaisseura Olympique de Marseilleen ja kesällä 2017 Saksaan Hertha Berliniin.

## Maajoukkueura

Rekik pelasi Alankomaiden nuorisomaajoukkueissa. Alankomaiden A-maajoukkueessa hän pelasi ensimmäisen kerran toukokuussa 2014 ystävyysottelussa Ranskaa vastaan. Hän palasi maajoukkueeseen loka-marraskuussa 2017, jolloin hän pelasi kolme maaottelua.

## Lähteet
Mahamat Labbo

**Mahamat Ahmat Labbo** (s. 21. heinäkuuta 1988 N'Djamena) on tšadilainen jalkapalloilija, pelipaikaltaan hyökkääjä. Hän aloitti kaudella 2007–2008 pelaamisen Ranskassa, jossa hänen seuroinaan ovat olleet Stade Lavallois Mayenne FC ja ES Bonchamp. Vuonna 2011 Labbo pääsi Tšadin jalkapallomaajoukkueeseen. Hän on 188-senttinen.

## Lähteet
Egyptin kansanäänestys perustuslaista

**Egyptin kansanäänestys perustuslaista** oli kansanäänestys, joka järjestettiin 15. ja 22. joulukuuta 2012. Luonnos on pitkälti presidentti Mohammed Mursin ja hänen islamistisen puolueensa Muslimiveljeskunnan laatima. Opposition mukaan perustuslakiluonnos ei turvaa tarpeeksi yksilönvapautta sekä naisten ja vähemmistöjen oikeuksia. Perustuslakiehdotuksen mukaan islam pysyisi Egyptin virallisena uskontona. Uskonnonvapaus taattaisiin vain muslimeille, kristityille ja juutalaisille. Sananvapautta luvataan suojella, mutta yksittäisen ihmisen tai profeettojen loukkaaminen olisi kiellettyä. Presidentin kaudet rajataan perustuslakiehdotuksessa kahteen nelivuotiseen kauteen. Puolustusministerin nimitysoikeus annetaan presidentin tai hallituksen sijasta armeijalle. Puolustusbudjetista päättäisi upseerien komitea.

Ihmisoikeusjärjestöt raportoivat lukuisista rikkomuksista äänestyksessä. Esimerkiksi useat äänestyspaikat aukesivat liian myöhään. Lisäksi äänestyslistoissa oli virheitä.

## Lähteet
Kantonin satama

**Kantonin satama** (, LOCODE: CN GUA tai CN GUT(Guangdong Terminal)) on Kiinan eteläosissa sijaitsevan Guangdongin maakunnan pääkaupungin, suurkaupunki Kantonin satama. Satama sijaitsee laajalla alueella Helmijoen (Zhujiang) alajuoksulla, sekä esimerkiksi Nanshan saarella Helmijoen estuaarissa Etelä-Kiinan meren pohjoisrannalla (). Sataman toiminnasta vastaa valtionyritys *Guangzhou Port Group Co. Ltd*. 

Kanton on ollut merkittävä satamapaikkakunta erittäin pitkään, ainakin jo Qin-dynastian aikakaudella runsas 200 eaa.

## Yksi maailman suurimmista satamasta
Kantonin sataman kautta kulki vuonna 2010 yhteensä 425,6 miljoonaa tonnia rahtia, millä määrällä satama oli tuolloin maailman neljänneksi suurin satama amerikkalaisen satamajärjestön laatimalla maailmantilastolla. Euroopan suurimman sataman eli Rotterdamin sataman tietojen mukaan Kantonin satama oli vuosina 2010 ja 2011 kuitenkin vasta kuudennella sijalla, rahtimäärän ollessa vuonna 2010 yhteensä 400 ja vuonna 2011 kaikkiaan 429 miljoonaa tonnia. Kiinalaisen Shanghain merenkulkuylioipiston satamatilaston mukaan Kantonin sataman kautta kulki vuonna 2013 kaikkiaan 455,1 miljoonaa rahtitonnia. Kantonin sataman oli tuolloin maailman 5. suurin rahtisatama.

Konttiliikenteessä Kantonin satama oli vuoden 2011 konttimäärällä 14 400 kTEU hollantilaislistalla 7. sijalla maailmassa, samoin edellisvuonna molempien listausten mukaan. Vuonna 2013 satama listattiin maailman 8. suurimmaksi konttisatamaksi 15,31 MTEU:n konttimäärällä. 

Kantonin sataman lähistöllä sijaitsee muitakin Kiinan suursatamia: Hongkongin satama ja Shenzhenin satama.

## Lähteet

## Aiheesta muualla
*Satama-alueella olevat alukset (AIS-tietojen mukaan)  (marinetraffic.com)
*Satamayhtiön portaali   (gzport.gov.cn)
*Satamayhtiön sivusto   (gzport.com)
Itämerenristeilijä

**Itämerenristeilijä** (itämeriristeilijä, ruots. östersjökryssare tai östersjöklass) on purjeveneluokka.

1920-luvun lopulla Svenska Kryssarklubben määritteli matkaveneille sopivan purjeveneluokan mittasäännön. 1939 vahvistettiin tämän mittasäännön ja kokemusten pohjalta Itämeren risteilijöiden sääntö (Östersjöregeln). Säännöstä laskettava luokka voi olla Ö-6, Ö-8, Ö-10 tai Ö-12 ja luokitellut veneet käyttävät Ö-kirjainta purjeessaan.

## Katso myös
* Utö-risteilijä
* Saaristoristeilijä

## Lähteet

## Aiheesta muualla
* Itämerenristeilijä s/y Moshulu, Ö8, L13
Utö-risteilijä

**Utö-risteilijä** on 1940-luvulla valmistuksessa ollut suomalainen sarjatuotantopurjevene, jotka rakennettiin Turun Veneveistämöllä. Vene on 12,5&nbsp;m:n pituinen. Utö-risteilijöitä on rakennettu kaikkiaan 14. Näistä veneistä U6 Amora on nyt Turun merimuseossa Forum Marinumissa.

Luettelo Utö-risteilijöistä:
*U1 Kardemumma                      
*U2 Karamella                              
*U3 Andromeda                       
*U4 Kaarina               
*U5 Marlei (Marjo-Riitta/ Marjo-Brita)     
*U6 Amora                   
*U7 Apache                         
*U8 Asta-Marina, Kristina
*U9 Illerim  
*U10 Wylja (Rendez-vous)
*U11 Kristina, (Ja-Mare/Ir-Mare)     
*U12 Bellina                   
*U13 Dorea              
*U14 Elisabeth

## Katso myös
*Itämerenristeilijä
*Saaristoristeilijä

## Lähteet

## Aiheesta muualla
*Utö-risteilijät Utö-kryssare; Sails and Sea, Jorma Rautapää
Now That’s What I Call Music! 83

__NOTOC__
**Now That's What I Call Music! 83** tai **Now! 83** on tuplalevyllä varustettu kokoelma-albumi, joka julkaistiin Isossa-Britanniassa 19. marraskuuta 2012. Se on 83:s albumi Ison-Britannian Now!-albumisarjasta ja se on saatavilla CD:nä ja ladattavana. Official Charts Company raportoi albumin olleen vuoden 2012 nopeimmin myynyt albumi.

*Now 83* sisältää kaksitoista singleä, jotka ovat päässeet ensimmäiselle sijalle Britannian singlelistalla ja ne ovat: "Gangnam Style", "Candy", "Don't You Worry Child", "Sweet Nothing", "Let Me Love You (Until You Learn To Love Yourself)", "Wings", "How We Do (Party)", "Heatwave", "Bom Bom", "Beneath Your Beautiful", "Hall of Fame" ja "Spectrum (Say My Name)".

## Kappaleet

### CD 1
#PSY: 
#Robbie Williams: 
#Swedish House Mafia feat. John Martin: 
#Taylor Swift: 
#The Wanted: 
#Calvin Harris feat. Florence Welch: 
#Maroon 5: 
#Wiley feat. Skepta, JME & Ms. D: 
#Flo Rida: 
#Ne-Yo: 
#Owl City & Carly Rae Jepsen: 
#Katy Perry: 
#P!nk: 
#Little Mix: 
#Stooshe: 
#JLS: 
#MNicki Minaj: 
#Redlight: 
#Rita Ora: 
#Cheryl: 
#Wiley feat. Ms. D: 
#Sam and the Womp: 

Kokonaispituus: 1:17:37

### CD 2
#Labrinth feat. Emeli Sandé: 
#The Script feat. will.i.am: 
#Florence + the Machine vs. Calvin Harris: 
#David Guetta feat. Sia: 
#Calvin Harris feat. Example: 
#Ellie Goulding: 
#Naughty Boy feat. Emeli Sandé: 
#Conor Maynard feat. Ne-Yo: 
#One Direction: 
#Chris Brown: 
#Amelia Lily: 
#Fun: 
#Example: 
#Lawson: 
#Karmin: 
#Trey Songz: 
#Simple Plan feat. Sean Paul: 
#Angel: 
#Devlin feat. Ed Sheeran: 
#Mumford & Sons: 
#Elbow: 

Kokonaispituus: 1:19:27

## Listat

## Lähteet
Han Xinyun

**Han Xinyun** (s. 30. toukokuuta 1990 Jinzhou) on kiinalainen tennispelaaja. Parhaimmillaan hän on ollut kaksinpelissä WTA-listan sijalla 125 helmikuussa 2011. Hän on voittanut urallaan kuusi ITF-turnausta kaksinpelissä.

Vuonna 2007 Han pääsi WTA-nelinpeliturnauksen loppuotteluun Pekingissä Xu Yifanin kanssa. He kuitenkin hävisivät loppuottelun.

## Lähteet

## Aiheesta muualla
*
*
Verenpunainen naamio

**Verenpunainen naamio** (videojulkaisuissa **Elävänä haudattu** ja **Mies punaisen naamion takaa**; ) on vuonna 1969 ensi-iltansa saanut Gordon Hesslerin ohjaama ja tuottama brittiläinen kauhuelokuva, jonka pääosissa ovat Vincent Price ja Christopher Lee heidän ensimmäisessä yhteistyössään.

## Juoni
Vuoden 1865 Englannissa Sir Edward Markham joutuu elävänä haudatuksi, mutta pelastuu viime sekunneilla. Hän alkaa vaatia pelottavaa kostoa niille, jotka olivat siitä vastuussa.

## Näyttelijät

## Tuotanto
*Verenpunaisen naamion* käsikirjoittivat Lawrence Huntington ja Christopher Wicking Edgar Allan Poen tarinan pohjalta. Huntington kuoli 11 päivää kuvausten alkamisen jälkeen. American International Productions tuotti elokuvan.

Alun perin *Verenpunaisen naamion* ohjaajaksi valittiin Michael Reeves, mutta hänet jouduttiin korvaamaan Gordon Hesslerillä elokuvan esituotantovaiheessa. Kuvaukset alkoivat 18. marraskuuta vuonna 1968 ja päättyivät joulukuussa; kaksi kuukautta ennen Reevesin kuolemaa helmikuussa 1969. Elokuva kuvattiin Shepperton Studiosilla Surreyn Sheppertonissa 175&nbsp;000 dollarin budjetilla.

Alister Williamsonin ääni dubattiin.

## Julkaisu ja vastaanotto
*Verenpunainen naamio* sai ensi-iltansa Yhdysvalloissa 11. kesäkuuta vuonna 1969. Elokuva tuotti 1&nbsp;020&nbsp;000 dollaria Yhdysvalloissa ja Kanadassa. Elokuva on julkaistu videolle ja DVD:lle.

*Verenpunainen naamio* sai kriitikoilta sekalaisia arvosteluja. Internet Movie Databasessa elokuva on saanut arvosanan 5,9/10. Rotten Tomatoes -sivuston mukaan 57 prosenttia elokuvan arvostelleista kriitikoista on pitänyt siitä.

## Lähteet

## Aiheesta muualla
* 
* 
*
Zheng Saisai

**Zheng Saisai** (s. 5. helmikuuta 1994 Shaanxi) on kiinalainen tennispelaaja. Parhaimmillaan hän on ollut kaksinpelissä WTA-listan sijalla 38 joulukuussa 2018 ja nelinpelissä sijalla 15 heinäkuussa 2016. Hän on voittanut urallaan neljä WTA-turnausta nelinpelissä.

Zheng saavutti ensimmäisen WTA-turnausvoittonsa nelinpelissä Kantonissa vuonna 2011 yhdessä Hsieh Su-wein kanssa. Vuonna 2015 hän voitti Stanfordin sekä Tianjinin turnaukset Xu Yifanin kanssa.

## Lähteet

## Aiheesta muualla
*
*
Aleksandr Hanžonkov

**Aleksandr Aleksejevitš Hanžonkov** (, 8. elokuuta 1877 nykyisen Donetskin alueen Hanžonkovo – 26. syyskuuta 1945 Jalta) oli venäläinen elokuva-alan yrittäjä, elokuvatuottaja ja -ohjaaja. Hän oli yksi venäläisen elokuvan pioneereista.

Aleksandr Hanžonkov syntyi kasakkaupseerin perheeseen. Hän valmistui Novotšerkasskin junkkerikoulusta vuonna 1896 ja osallistui Venäjän–Japanin sotaan. Ensimmäiset elokuvansa nähtyään hän jätti sotilasuransa ja antautui elokuva-alalle. Vuonna 1906 Hanžonkov perusti Moskovaan yrityksen, joka aluksi toimi ranskalaisten Pathén veljesten edustajana. Jo seuraavana vuonna Hanžonkovin yritys alkoi tuottaa myös kotimaisia filmejä. Vuoteen 1909 mennessä yhtiöstä oli tullut Venäjän suurin elokuvanvalmistaja. Vuonna 1911 julkaistiin Venäjän ensimmäinen täysipitkä näytelmäelokuva *Oborona Sevastopolja* (”Sevastopolin puolustus”), jossa Hanžonkov toimi toisena ohjaajana ja käsikirjoittajana. Hän tuotti ensimmäisenä myös dokumentti-, opetus- ja animaatioelokuvia. Hanžonkovin yhtiössä työskentelivät muun muassa ohjaajat Pjotr Tšardynin, Jevgeni Bauer ja Lev Kulešov, näyttelijät Ivan Mozžuhin, Vera Holodnaja ja Vitold Polonski sekä animaattori Vladislav Starevitš.

Vuodesta 1924 lähtien Hanžonkov työskenteli Goskinon tuotanto-osaston konsulttina ja vuodesta 1925 Proletkinon tuotantojohtajana. Hän on kirjoittanut muistelmateoksen *Pervyje gody russkoi kinematografii* (”Venäläisen elokuvan ensimmäiset vuodet”, 1937).

## Lähteet

## Aiheesta muualla
*
End of the World

**End of the World** on John Hayesin ohjaama yhdysvaltalainen tieteiselokuva vuodelta 1977. Sen pääosissa ovat Christopher Lee, Sue Lyon ja Kirk Scott.

Elokuvan tuotti Charles Band ja käsikirjoitti Frank Ray Perilli. Elokuva kuvattiin Los Angelesissa, Kaliforniassa. *End of the World* sai ensi-iltansa Yhdysvalloissa 12. lokakuuta vuonna 1977. *End of the World* on julkaistu videolle ja DVD:lle.

Christopher Lee on sanonut myöhemmin, että hänet huijattiin elokuvaan.

## Juoni

Professori Andrew Boran (Kirk Scott) saa outoja signaaleja ulkoavaruudesta; nämä signaalit näyttävät ennustavan luonnonkatastrofeja. Kun hän ja hänen vaimonsa Sylvia (Sue Lyon) päättävät tutkia asiaa, he löytävät itsensä vangittuina luostarissa, johon on soluttautunut alieneja. Alienit ovat päättäneet tuhota maailman...

## Näyttelijät

## Lähteet

## Aiheesta muualla
* 
*
Pjotr Tšardynin

**Pjotr Ivanovitš Tšardynin** (, oikea sukunimi *Krasavtšikov*, Красавчиков; 8. helmikuuta 1878 Tšerdyn – 14. elokuuta 1934 Odessa) oli venäläinen ja neuvostoliittolainen elokuvaohjaaja, näyttelijä ja käsikirjoittaja.

Pjotr Tšardynin valmistui Moskovan filharmonisen seuran musiikki- ja draamakoulusta ja näytteli maaseututeattereissa. Vuodesta 1907 lähtien hän työskenteli Aleksandr Hanžonkovin elokuvayhtiössä näyttelijänä, ohjaajana ja käsikirjoittajana. Vuoteen 1917 mennessä Tšardynin ohjasi noin sata elokuvaa, jotka käsittivät muun muassa venäläisen kirjallisuuden klassikoiden filmatisointeja, suosittuja salonkimelodraamoja sekä komedioita. Niissä näyttelivät Venäjän ensimmäiset elokuvatähdet Vladimir Maksimov, Vitold Polonski, Ivan Mozžuhin ja Vera Holodnaja.

1920-luvun alussa Tšardynin asui muutaman vuoden ulkomailla. Palattuaan Neuvostoliittoon vuonna 1923 hän työskenteli ohjaajana Ukrainan elokuvahallinnon studioilla Odessassa (Odessan elokuvastudio) ja Kiovassa.

## Elokuvia
* *[[Les chrysanthèmes]]*, 1914
* *[[Kangastuksia]]*, 1916

## Lähteet

## Aiheesta muualla
*
Phillip Phillips

**Phillip LaDon Phillips** (s. 20. syyskuuta 1990 Albany, Georgia) on yhdysvaltalainen laulaja-lauluntekijä. Hän tuli tunnetuksi voittamalla American Idol -kilpailun 11. tuotantokauden. Phillipsin ensimmäinen levy *[[The World from the Side of the Moon]]* julkaistiin vuoden 2012 marraskuussa.

## Nuoruus

Phillips syntyi 20. syyskuuta 1990 Albanyssa, Georgiassa ja muutti 12-vuotiaana Leesburgiin. Hän alkoi harrastaa musiikkia 14-vuotiaana siskonsa poikaystävän vaikutuksesta, joka opetti hänet soittamaan kitaraa. Phillips perusti myöhemmin akustisen yhtyeen ja alkoi esiintyä myös sen laulusolistina. Lukion jälkeen hän valmistui Albany Technical Collegesta. Hän työskenteli isänsä omistamassa panttilainaamossa ennen osallistumistaan *American Idoliin* vuonna 2012.

## American Idol

Phillips voitti *American Idol* -kilpailun 11. tuotantokauden vuonna 2012. Hän kärsi kilpailun aikana kivuliaista munuaisongelmista ja kävi kahdeksassa leikkauksessa.

## Levytysura

Phillipsin Idol-voittosinglestä "Home" tuli ensimmäinen *American Idolin* voittajan top-10-debyyttisingle neljään vuoteen.

Phillipsin ensimmäinen pitkä levy *[[The World from the Side of the Moon]]* julkaistiin marraskuussa 2012. Phillips itse luonnehtii levyään jazziksi ja rockiksi. Levy nousi julkaisua seuraavalla viikolla Yhdysvaltain Billboard 200 -listalla neljänneksi 169&nbsp;000 kappaleen myynnillä. Phillips kirjoitti useimmat levyn kappaleista itse tai yhteistyössä muiden lauluntekijöiden kanssa. Levy sai kriitikoilta hyvän vastaanoton.

Phillipsin toinen albumi *Behind the Light* (2014) nousi Billboardin listalla seitsemänneksi.

## Albumit
* *The World from the Side of the Moon* (2012)
* *Behind the Light* (2014)
* *Collateral* (2018)

## Lähteet

## Aiheesta muualla
* Phillip Phillipsin virallinen sivusto
Hiljainen huilu

**Hiljainen huilu** (videonimikkeenä **Hiljainen huilu – voittamaton taistelija**; , myös *The Silent Flute*) on vuonna 1978 ensi-iltansa saanut Richard Mooren ohjaama yhdysvaltalainen martial arts-/fantasiaelokuva, jonka pääosissa ovat David Carradine, Jeff Cooper, Christopher Lee, Roddy McDowall ja Eli Wallach.

## Juoni

Kaikkein parhaimmat Idän taistelulajien taitajat ovat kerääntyneet yhteen taistellakseen kunniasta lähteä etsimään *Kirjaa*, joka on salaperäinen viisauden lähde.

Cord (Jeff Cooper) voittaa ja lähtee pitkälle ja vaaralliselle taipaleelle. Matkalla hän kohtaa monia vaaroja, mutta opettajansa, sokean huilunsoittajan (David Carradine) avulla Cord selviytyy ylivoimaisista vastustajista kehittyen samalla viisaudessa ja eri taistelulajien salatuissa taidoissa. Lopulta Cord on valmis kohtaamaan Zetan (Christopher Lee), *Kirjan* vartijan...

## Näyttelijät

## Tuotanto
Bruce Lee, Stirling Silliphant ja James Coburn laativat käsikirjoitusta vuonna 1969 nimellä *The Silent Flute*. Bruce Leen oli tarkoitus itse näytellä elokuvan päärooli, mutta kuoli ennen elokuvan tuotannon alkua vuonna 1973. Leen kuoleman jälkeen Silliphant ja Stanley Mann laativat käsikirjoituksen loppuun ja Leen rooli annettiin *[[Kung Fu (televisiosarja)|Kung Fu]]* -televisiosarjan tähdelle David Carradinelle.

*Hiljainen huilu* kuvattiin Israelin Beit She'anissa ja Tel Avivissa 4 000 000 dollarin budjetilla. Sandy Howard ja Paul Maslansky tuottivat elokuvan.

Kuvauksissa taistelukohtauksia kuvatessa David Carradinelta muun muassa nenä murtui kahdesti ja hän satutti polvensa. Jeff Cooperilta tippui hammas taistelukohtauksessa kuvausten ensimmäisenä päivänä.

## Julkaisu ja vastaanotto
*Hiljainen huilu* sai ensimmäisen ensi-iltansa Ranskassa 25. heinäkuuta vuonna 1978. Kotimaan ensi-iltansa elokuva sai 19. tammikuuta vuonna 1979 New Yorkissa. Suomeen elokuva ilmestyi 5. tammikuuta vuonna 1979.

*Hiljainen huilu* oli vuonna 1980 ehdokkaana parhaan ulkomaalaisen elokuvan Saturn-palkintoon.

Elokuva on julkaistu videolle sekä DVD:lle.

## Lähteet

## Aiheesta muualla
* 
* 
* 
* ''Hiljainen huilu'' TCM Movie Databasessa 
* ''Hiljainen huilu'' Rotten Tomatoesissa
Joulukukka

**Joulukukka** on kasvi, jota käytetään joulukoristeena joulun aikaan. Tyypillisiä joulukukkia ovat esimerkiksi joulutähti, hyasintti, tulppaanit, jouluruusut ja usein virheellisesti amaryllikseksi kutsuttu jaloritarinkukka.

1870- ja 1880-luvuilla joulukukat tulivat osaksi suomalaista joulunviettoa. Perinteikkäin joulukukka Suomessa on hyasintti, koska se oli 1800-luvun lopussa lähes ainoa kasvi, jota voitiin saada kukkimaan talvellakin. Suomessa suosituin joulukukka on joulutähti ja seuraavaksi suosituin hyasintti. Vuonna 2009 joulukukkia osti 72 prosenttia kotitalouksista.  

## Katso myös
* Joulukuusi

## Lähteet

## Aiheesta muualla
* Tunturisuden joulusivut: Joulukukat
* Yhteishyvä: Joulukukkien hoito-ohjeet 
* MTV3: Pidä joulukukat kauniina pitkään – näin hoidat ystäviäsi oikein!
* Marttojen joulusivut: Joulukukkien hoito-ohjeita
* MTV3: Hinta ei takaa laatua, tunnista laadukas joulukukka!
* Iltalehti: IL selvitti: Varo näitä joulukukkia!
* YLE: Joulukukkien myrkyllisyydestä on enemmän luuloa kuin tietoa
* Kotiliesi: Joulukukat ja uudet trendit
Kirjava huntu

**Kirjava huntu** voi viitata seuraaviin asioihin:
**[[Kirjava huntu (romaani)|Kirjava huntu]]*, W. Somerset Maughamin romaani
**[[Kirjava huntu (vuoden 1934 elokuva)|Kirjava huntu]]*, Ryszard Bolesławski ohjaama vuoden 1934 romaanifilmatisointi
**[[Kirjava huntu (vuoden 2006 elokuva)|Kirjava huntu]]*, John Curranin ohjaama vuoden 2006 romaanifilmatisointi
Qingdaon satama

**Qingdaon satama** (, LOCODE: CN QDP (Qingdao Pt) tai CN TAO) on Kiinan itäosassa sijaitsevan Shandongin maakunnan miljoonakaupunki Qingdaon merisatama Keltaisenmeren rannalla. Nykyinen satama perustettiin vuonna 1892, joskin tätä ennenkin kaupungissa oli ollut pitkään merkittävä kauppasatama.

Nykyisin tämä suursatama on jakautunut kolmeen eri satama-alueeseen: Qingdaon vanhaan satamaan, Huangdaon öljysatamaan ja Qianwanin uuteen satamaan. Satama valmistelee laajentuvansa myös uusille satama-alueille.

## Maailman kymmenen suurimman joukossa
Qingdaon sataman kautta kulki vuonna 2010 yhteensä 350,1 miljoonaa tonnia rahtia; satama ylsi tuolloin maailman seitsemänneksi suurimmaksi satamaksi amerikkalaisen satamajärjestön maailmantilastossa. Euroopan suurimman sataman eli Rotterdamin sataman laatimalla satamalistalla Qingdao oli vuosina 2010 ja 2011 samoin 7. sijalla, rahtimäärän kohotessa vuonna 2011 kaikkiaan 375 miljoonaan tonniin. 

Konttiliikenteessä Qingdaon satama oli vuoden 2011 konttimäärällä 13 020 kTEU hollantilaislistalla 8. sijalla maailmassa. Satamaan operoiviin suurimpiin laivayhtiöihin kuuluu esimerkiksi tanskalainen konttiliikenteen suurtoimija Mærsk, joka kuljetti tammi-marraskuussa 2012 Qingdaon sataman kautta yksistään yli miljoonan TEU:n konttimäärän. 

## Lähteet

## Aiheesta muualla
*Satama-alueella olevat alukset (AIS-tietojen mukaan)  (marinetraffic.com)
*Satamayhtiön sivusto   (qdport.com)
*CMA CGM introduce fog surcharge at Qingdao Port (2011-07-14)   (porttechnology.org)
*Top 10 ports in China: Qingdao Port (青岛港)  (china.org.cn)
Isku avaruudesta

**Isku avaruudesta** (; myös *Project Genocide*) on Ed Huntin ohjaama ja käsikirjoittama kanadalainen tieteiselokuva vuodelta 1977. Elokuvan pääosissa ovat Robert Vaughn ja Christopher Lee.

## Juoni

Avaruuden asukkaat ovat hyökänneet Maahan. Heidän ensimmäinen uhrinsa on mies, jonka avaruuslaivassa viettelee hänen kaunein näkemänsä nainen... Maan asukkaat valtaa itsemurha-aalto ja viranomaiset määräävät kaikki nähtävät UFOT tuhottaviksi. Mitä tapahtuu maan asukkaille? Entä näille avaruudesta saapuneille valloittajille, joita uhkaa myös sota erään toisen planeetan asukkaita vastaan...

## Näyttelijät

## Tuotanto
Elokuvan tuotanto aloitettiin nimellä *Alien Encounter*, ja aiempi työnimi oli *War of the Aliens*. *Isku avaruudesta* -elokuvan tuottivat ohjaaja Ed Hunt sekä Norman Glick ja Ken Gord. Gil Melle sävelsi elokuvaan musiikin.

*Isku avaruudesta* kuvattiin Torontossa miljoonan dollarin budjetilla.

## Julkaisu
*Isku avaruudesta* sai ensi-iltansa Yhdysvalloissa 14. lokakuuta vuonna 1977. Kotimaan ensi-ilta oli 25. marraskuuta vuonna 1977 Torontossa. Maanlaajuiseen teatterilevitykseen elokuva pääsi Kanadassa vuonna 1978.

Suomessa *Isku avaruudesta* ei saanut ajankohtaista ensi-iltaa, mutta elokuvaa on esitetty Helsingin Night Visions Film Festivalilla 27. lokakuuta vuonna 2007 ja Iissä IIK!!-kauhuelokuvafestivaaleilla 3. marraskuuta vuonna 2007.

Elokuva on julkaistu VHS:lle ja DVD:lle.

## Lähteet

## Aiheesta muualla
* 
* 
*
Flemming

**Flemming** voi viitata ainakin seuraaviin henkilöihin:

## Sukunimenä
* Friedrich Ferdinand Flemming (1778–1813), saksalainen silmälääkäri, säveltäjä ja laulaja
* Georg Detlev von Flemming (1699–1771), saksilais-puolalainen kenraali
* Heino Heinrich Graf von Flemming (1632–1706), Saksi-Brandenburgin sotamarsalkka 
* John Flemming (1941–2003), brittiläinen taloustieteilijä 
* Niels Flemming Hansen (s. 1974), tanskalainen poliitikko
* Paul Flemming t. *Fleming* (1609–1640), saksalainen runoilija
* Walther Flemming (1843–1905), saksalainen biologi

## Etunimenä
* Flemming Andersen (s. 1968), tanskalainen sarjakuvapiirtäjä ja -käsikirjoittaja
* Flemming Flindt (1936–2009), tanskalainen tanssija ja koreografi
* Flemming Hansen (1939–2021), tanskalainen poliitikko ja ministeri
* Flemming Hvidberg (1897–1959), tanskalainen poliitikko ja teologi
* Flemming Kofod-Svendsen (s. 1944), tanskalainen pappi, poliitikko ja ministeri
* Flemming Møller Mortensen (s. 1963), tanskalainen poliitikko ja ministeri
* Flemming Rasmussen (s. 1958), tanskalainen musiikkituottaja
* Flemming Rose (s. 1956), tanskalainen toimittaja

## Katso myös
*Fleming
Bismack Biyombo

**Bismack Biyombo Sumba** (s. 28. elokuuta 1992 Lubumbashi, Kongon demokraattinen tasavalta) on kongolainen koripalloilija, pelipaikaltaan iso laitahyökkääjä tai sentteri. Hän pelaa tällä hetkellä NBA-liigan Charlotte Hornetsissa.

Ennen NBA-uraansa Biyombo pelasi ammattilaisena Espanjan pääsarjassa Liga ACB:ssä, Baloncesto Fuenlabradan joukkueessa. NBA:ssa hän on edustanut vuosina 2011–2015 Charlotte Bobcatsia, joka muutti nimensä Charlotte Hornetsiksi, vuosina 2015–2016 Toronto Raptorsia, vuosina 2016–2018 Orlando Magicia sekä vuodesta 2018 jälleen Charlotte Hornetsia.

## Lähteet
Merenkävijät

**Merenkävijät** on helsinkiläinen pursiseura, jonka kotisatama on Särkän linnakesaari Kaivopuiston edustalla. Suomenlinnaan kuuluva Särkkä sijaitsee lyhyen yhteysvenematkan päässä Kaivopuiston rannasta. Yhteysvene liikennöi purjehduskaudella Ullanlinnan laiturilta (Cafe Ursulan kohdalla) 30 minuutin välein. Särkällä toimii kesäisin ravintola Särkänlinna.

Merenkävijät perustettiin suomenkieliseksi pursiseuraksi vuonna 1922. Seuraavana vuonna seura sai kotisatamakseen Särkän saaren, jolle valtio etsi kunnostajaa ja ylläpitäjää. Saarelle rakennettiin suojaisa venesatama aallonmurtajineen ja venevajoineen. Vuonna 1952 Merenkävijät isännöi Särkällä Helsingin olympialaisten purjehduskilpailuja.  Vuonna 2012 seura isännöi avomeripurjehduksen maailmanmestaruuskilpailuja.

Seuralla on pitkät matka- ja kilpapurjehdusperinteet. Vuonna 2016 Merenkävijöillä oli noin 810 jäsentä. Viime vuosina seura on panostanut juniori- ja aikuiskoulutustoimintaan ja kasvattanut jäsenmääräänsä. Merenkävijöiden 606-klubi tarjoaa purjehduksesta kiinnostuneille mahdollisuuden päästä oppimaan veneilytaitoja ja purjehtimaan seuran 606-köliveneillä.

Vuonna 1991 Suomenlinna ja Särkän linnoitus sen osana on otettu Unescon maailmanperintöluetteloon. Museovirasto on esittänyt, että Merenkävijöiden rakennuttama arkkitehti Oiva Kallion suunnittelema Särkänlinnan ravintola tulisi suojella uutena merkittävänä arkkitehtuurilisänä.

## Lähteet
Paul Fleming

**Paul Fleming** t. **Flemming** (1609–1640) oli saksalainen barokkiajan runoilija. Hän kirjoitti sekä saksaksi että latinaksi, ja hänen runonsa olivat sekä hengellisiä että maallisia. Niitä luonnehditaan aikaansa nähden poikkeuksellisen aidoiksi ja tuoreiksi.

Flemming sai vaikutteita Martin Opitzilta. Hän matkusteli Venäjällä ja Persiassa.

## Tunnettuja runoja

*"In allen meinen Taten"
*"Ein getreues Herze wissen"

## Lähteet
Kultahemppo

**Kultahemppo** (*Serinus pusillus*) on peippojen heimoon kuuluva varpuslintu.

## Tuntomerkit
Kultahemppo on 11,5–12,5 senttimetriä pitkä. Sillä on musta pää ja kirkkaanpunainen otsa. Höyhenpuku on tiheän mustaviiruinen ja yläperä oranssinkeltainen. Sukupuolet ovat yleensä samannäköiset, mutta joillain naarailla pää, kaula ja rinta eivät ole niin mustat kuin koirailla. Myös otsan punainen laikku voi olla pienempi kuin koiraalla. Nuorilla yksilöillä pää on lähes kokonaan kanelinruskea.

Kultahempon kutsuääni on livertävä ja iloinen *tvir'r'r'r*. Ääni muistuttaa sitruunahempon ja syyrianhempon ääniä. Kultahempon laulu on pitkä ja kiihkeä sarja, johon kuuluu trillejä, nopeita viheltäviä ääniä sekä lyhyitä narskuttavia ääniä.

## Levinneisyys
Kultahemppoja pesii hajanaisella alueella Turkista Länsi-Kiinaan ja Nepaliin asti. Kultahemppopopulaation kooksi on arvioitu 3,5–49,2 miljoonaa yksilöä. Arvio on kuitenkin hyvin varovainen.

## Elinympäristö
Kultahemppo pesii vuoristoissa puurajan lähellä tai sen alapuolella seka- ja havumetsissä, usein veden läheisyydessä sekä vähäkasvustoisissa laaksoissa ja alppiruusua ja katajaa kasvavilla alppiniityillä. Talveksi kultahemppo siirtyy hieman alemmaksi.

## Lähteet
Lars Ivarsson Fleming

**Lars Ivarsson Fleming** t. **Lauri Iivarinpoika Fleming** (k. 1562) oli Viron käskynhaltija. Hän toimi amiraalina ja hoiti diplomaattisia ja hallinnollisia tehtäviä jo Kustaa Vaasan aikaan. Hän sai Nyynäisten vapaaherran arvon Eerik XIV:n kruunajaisissa. Hän kuoli ruttoon.

Hänen isänsä oli Ivar Fleming.

## Lähteet